ลักษณะการประกอบธุรกิจ

ประวัติความเป็นมา

บริษัท ไทยคูน เวิลด์ไวด์ กรุ๊ป (ประเทศไทย) จำกัด (มหาชน) (TYCN) ซึ่งต่อไปนี้จะเรียกว่า
“บริษัท” ก่อตั้งขึ้นเมื่อ
วันที่ 9 กันยายน 2539 โดยมีบริษัท ไทยคูน กรุ๊ป อินเตอร์เนชั่นแนล จำกัด บนเกาะเคย์แมน
(ซึ่งต่อไปนี้จะเรียกว่า “TGI”) เป็นผู้ถือหุ้นหลัก 76.31% โดย TGI ก่อตั้งขึ้นโดยมีบริษัท ไทยคูน
กรุ๊ป เอนเตอร์ไพรส์ จำกัด ประเทศไต้หวัน (ซึ่งต่อไปนี้จะเรียกว่า “TGE”) เป็นผู้ถือหุ้นทั้งหมด
(100%) เมื่อ 1 กุมภาพันธ์ 2541
บริษัทได้เริ่มจดทะเบียนด้วยทุนจดทะเบียนซึ่งจ่ายชำระเต็มจำนวน 1,833 ล้านบาท ต่อมาในปี
2542 บริษัทได้เพิ่มทุนจดทะเบียนอีกโดยจ่ายชำระเต็มจำนวน ทำให้บริษัทมีทุนจดทะเบียนรวม
5,028 ล้านบาท
โดยบริษัทถือได้ว่าเป็นผู้ผลิตในประเทศไทยที่มีขบวนการผลิตต่อเนื่องในแนวดิ่งจากกลางทางถึงปลายน้ำอย่างครบวงจรสมบูรณ์แบบและมีกำลังผลิตสูง
โดยดำเนินธุรกิจหลักในการผลิตและจำหน่ายเหล็กลวด เหล็กลวดอบอ่อน และสกรู
เพื่อส่งขายทั้งภายในประเทศและต่างประเทศ โดยบริษัทได้จดทะเบียนเป็นบริษัทมหาชนเมื่อวันที่ 9
กรกฎาคม 2546 และเพิ่มทุนจดทะเบียนเป็น 6,285 ล้านบาท
โดยยื่นเป็นทุนชำระแล้วต่อกระทรวงพาณิชย์ เมื่อวันที่ 4 ธันวาคม 2546 และ
ได้เป็นบริษัทจดทะเบียนในตลาดหลักทรัพย์

โครงสร้างบริษัท

100%

100%

76.31%

  TGE ได้จัดตั้งเป็นบริษัทเมื่อวันที่ 20 พฤศจิกายน 2523 โดย ณ วันที่ 31 ธันวาคม 2549
  บริษัทมีทุนจดทะเบียนรวม
  5,300 ล้านนิวไต้หวันนิสดอลล่าร์ หรือประมาณ 156 ล้านเหรียญดอลล่าร์สหรัฐ
  ดำเนินธุรกิจผลิตเหล็กลวดอบอ่อนโดยปัจจุบันนำเข้าวัตถุดิบเหล็กลวดจากบริษัท นอกจากนี้ TGE
  ยังเป็นตัวแทนจัดจำหน่ายเหล็กลวด และเหล็กลวดอบอ่อนให้แก่ลูกค้าของบริษัทในตลาดไต้หวันด้วย

ปัจจุบัน TGE ในประเทศไต้หวันสามารถผลิตเหล็กลวดอบอ่อน สลักเกลียว
และขั้นตอนการอบความร้อนสำหรับสกรู
เท่านั้น โดยไม่สามารถผลิตเหล็กลวดได้เอง แต่เนื่องจาก TGE
เล็งเห็นถึงความสำคัญของการขยายตัวในแนวดิ่ง
จึงตัดสินใจตั้งฐานการผลิตเหล็กลวดขึ้นในประเทศไทยซึ่งเป็นแหล่งผลิตที่มีความได้เปรียบด้านการขนส่งและต้นทุนการผลิต
โดยก่อตั้งเป็นบริษัท ไทยคูน เวิลด์ไวด์ กรุ๊ป (ประเทศไทย) จำกัด (มหาชน) เป็นการลงทุน
ผ่านบริษัท TGI โดยที่ TGI เป็นบริษัทที่จัดตั้งเพื่อวัตถุประสงค์การลงทุนในต่างประเทศของ TGE
และเพื่อสิทธิพิเศษทางภาษีของ TGE เองส่วนแหล่งการขายสินค้าของบริษท TGE
อยู่ในไต้หวันเท่านั้น เพื่อมิให้เป็นการแย่งตลาดกันเองระหว่างบริษัทและ TGE
นอกจากนี้ในส่วนของนโยบายของกลุ่มบริษัทระหว่าง TGE
และบริษัทมีการแบ่งแยกการดำเนินงานอย่างชัดเจน
เนื่องจากคณะกรรมการและผู้บริหารระหว่างบริษัททั้งสองก็เป็นคนละชุด
รวมทั้งการบริหารก็เป็นอิสระต่อกัน
โดยนโยบายของแต่ละบริษัทจะคำนึงถึงผลประโยชน์สูงสุดของแต่ละบริษัทเป็นสำคัญ

  ----- ---------------------------------------- ------------------------
                                                 

                                                 

                                                 

                                                 

                                                 

                                                 

                                                 

                                                 

                                                 

                                                 
  ----- ---------------------------------------- ------------------------

โครงสร้างรายได้

  ---------------------- ---------- ---------- ------- ------ ---------- ---------- ------- ------ ---------- ---------- ------- -------
  ผลิตภัณฑ์                            2547                                 2548                                 2549               

                                    ล้านบาท             %                 ล้านบาท             %                 ล้านบาท             %

  ยอดขายภายในประเทศ                                                                                                              

  1. เหล็กลวด             3,038.39              37.76          2,542.28              41.49          2,590.16              40.62   

  2. เหล็กลวดอบอ่อน        58.48                 0.73           43.33                 0.71           43.25                 0.68    

  3. สกรู                 19.76                 0.25           16.09                 .26            19.10                 0.30    

  4. สลักเกลียว            -                     -              -                     -              -                     -       

  5. อื่นๆ                 60.29                 0.76           21.10                 0.43           112.37                1.76    

  รวมยอดขายภายในประเทศ   3,176.92              39.50          2,627.80              42.89          2,764.88              43.36   

  ยอดขายต่างประเทศ                                                                                                                

  1. เหล็กลวด             2,616.26              32.52          1,676.27              27.36          1,669.43              26.18   

  2. เหล็กลวดอบอ่อน        727.29                9.04           375.23                6.12           524.83                8.23    

  3. สกรู                 1,524.09              18.94          1,373.68              22.42          1,185.96              18.60   

  4. สลักเกลียว            -                     -              -                     -              201.40                3.16    

  5. อื่นๆ                 -                     -              74.31                 1.21           30.09                 0.47    

  รวมยอดขายต่างประเทศ     4,867.82              60.50          3,499.49              57.11          3,611.71              56.64   

  รวมยอดขายทั้งหมด         8,044.74              100            6,127.29              100            6,376.59              100     
  ---------------------- ---------- ---------- ------- ------ ---------- ---------- ------- ------ ---------- ---------- ------- -------

จากตัวเลขข้างต้นจะพบว่าในช่วงปี 2548 ถึง ปี 2549
บริษัทมีปริมาณยอดขายจากต่างประเทศในสัดส่วนที่สูงกว่าปริมาณยอดขายภายในประเทศ
อย่างไรก็ตามจากการวิเคราะห์ส่วนประกอบของยอดขายทั้งหมดแบ่งตามสายผลิตภัณฑ์ พบว่า
ปริมาณยอดขายเหล็กลวดจากภายในประเทศใกล้เคียงกับปริมาณการขายจากภายนอกประเทศ
ในขณะที่ปริมาณยอดขายของเหล็กลวดอบอ่อน และสกรูจะมาจากต่างประเทศมากกว่าภายในประเทศ
โดยปี 2549 ประมาณ 46.22%
ของยอดขายจากต่างประเทศทั้งหมดจะมาจากการขายเหล็กลวดโดยประมาณ 35.79%
ของยอดขายเหล็กลวดของบริษัทจะส่งออกให้แก่ TGE
ในไต้หวันเพื่อใช้ในการผลิตของตนเองหรือจัดจำหน่ายต่อไปยังประเทศอินเดีย
และสหรัฐอเมริกาประมาณ 10.18%
ของยอดขายเหล็กลวดจะถูกส่งออกไปยังตลาดในประเทศแคนนาดาและประเทศในแถบเอเชียตะวันออกเฉียงใต้

สำหรับสกรูนั้น ตลาดส่งออกหลักได้แก่ประเทศสหรัฐอเมริกาและรัสเซีย ประมาณ 68.75%
ของยอดขายสกรูทั้งหมด ลูกค้าส่วนใหญ่ของบริษัทในการขายเหล็กลวดอบอ่อนนั้น ในปี 2549
ประมาณ 48.42%
ของยอดส่งออกเหล็กลวดอบอ่อนทั้งหมดมาจากประเทศไต้หวันโดยเป็นการขายผ่านทาง TGE
ส่วนที่เหลือจะถูกส่งออกไปยังต่างประเทศ โดยมีประเทศมาเลเซีย ประเทศอินเดีย
ประเทศออสเตรเลีย และประเทศสหรัฐอเมริกาเป็นลูกค้าหลัก
สลักเกลียวเป็นผลิตภัณฑ์ใหม่ของบริษัท มียอดขายในปี 2549 เท่ากับ 210 ล้านบาท
ตลาดส่งออกหลักคือประเทศสหรัฐอเมริกา

1.  เป้าหมายทางธุรกิจ

บริษัทได้กำหนดเป้าหมายทางธุรกิจที่สำคัญดังนี้

1.  การขยายธุรกิจให้ครบวงจร(Fully vertical integration)
    ซึ่งจะช่วยให้การควบคุมคุณภาพของเหล็กแท่งซึ่งเป็นวัตถุดิบสำหรับการผลิตเหล็กลวดเป็นไปอย่างมีประสิทธิภาพ
    รวมทั้งสามารถลดต้นทุนการผลิตของบริษัทลง
    อันเนื่องมาจาก Economy of scale

2.  การรักษาชื่อเสียงของบริษัทในอุตสาหกรรมเหล็กไทย โดยมุ่งเน้นผลิตผลิตภัณฑ์ที่มีคุณภาพสูง
    ตอบสนอง
    ความต้องการของลูกค้า

3.  การเพิ่มความหลากหลายของผลิตภัณฑ์โดยขยายเข้าสู่ธุรกิจที่หลากหลายมากขึ้น

4.  การพัฒนาคุณภาพอย่างต่อเนื่อง โดยเพิ่มประสิทธิภาพในการผลิตและลดต้นทุนการผลิต